title: Portal d'Archivos Españoles
text: El Portal d'Archivos Españoles (orixinalmente en castellán Portal de Archivos Españoles, PARES) ye una plataforma informática creada pol Ministeriu de Cultura d'España que dexa l'accesu a documentos dixitalizaos de la rede d'archivos históricos del Estáu español, coles mires d'espublizar meyor la so información. El portal ufierta una amplia base de datos d'accesu llibre dirixida a los investigadores y los ciudadanos en xeneral. Inauguróse en mayu de 2007 y actualizóse en PARES 2.0 el 10 de mayu de 2016, con más de 33,9 millones d'imáxenes dixitales y 8,6 millones d'archivos de documentos.